b'\n_START_ARTICLE_\nOlyokminsk\n_START_SECTION_\nKasaysayan\n_START_PARAGRAPH_\nItinatag ito noong 1635 bilang isang ostrog ng mga Cossack na pinamunuan ni Pyotr Beketov, sa kaliwang pampang ng Ilog Lena katapat ng bunganga ng Ilog Olyokma. Inilipat kalaunan ang kuta nang ilang kilometro salungat sa agos, sa isang kinatatayuang hindi gaanong bahain kapag tagsibol._NEWLINE_Bilang tagpuan ng trapiko sa ilog sa Lena at Olyokma, naging himpilan ito para sa mga ekspedisyon ng mga Ruso pasilangan at kalaunan ay naging sentro ng pangangalakal sa ruta ng ilog patungong Yakutsk. Ginawaran ito ng katayuang panlungsod noong 1783._NEWLINE_Dito ipinatapon ang mga Disyembristang manghihimagsik na sina Nikolay Chizhov at Andrey Andreyev._NEWLINE_Noong Ikalawang Digmaang Pandaigdig, itinayo rito ang isang palapagan para sa rutang panghimpapawid ng Alaska-Siberia (ALSIB) na ginamit upang ilulan ang Amerikanong mga sasakyang panghimpapawid ng palatuntunang Lend-Lease patungong Silangang Prontera.\n_START_SECTION_\nEkonomiya at impraestruktura\n_START_PARAGRAPH_\nAng pagproseso ng tabla at ang isang planta ng kuryente ay mga pangunahing bahagi ng ekonomiya ng lungsod, pati na rin ang pagsasaka sa paligid nito._NEWLINE_Pinaglilingkuran ang Olyokminsk ng Paliparan ng Olyokminsk Airport (IATA: OLZ).'